钦定古今图书集成/明伦汇编/官常典/第648卷 > 徐恂
## 钦定古今图书集成/明伦汇编/官常典/第648卷 > 徐恂

按《苏州府志》：“恂字信夫，嘉定人。成化十九年癸卯举人，知嵊县，课最，改知南靖。值海寇薄境，恂至，环栅为
垒，募民骁勇者教之兵，擐甲以战，俘斩数百人，馀众
遁去。捷闻，有彩币之赐。竟以劳悴卒于官。县故有过
山钱为民患，恂始裁罢，未及著为令。卒之日，民感泣
曰：‘过山钱又自此始矣’。”